Държавен вестник, бр. 5, 2026 г., стр. 181

БРОЙ  5	
Д Ъ Р Ж А В Е Н  В Е С Т Н И К 	
СТР.  181  
самостоятелно да изпълнява работните си задачи, като качеството на изпълнение се контролира 
от лица с по-висока степен на квалификация. Основни дейности: 
Товаро-разтоварни и складови дейности: участва във физическото разтоварване на 
транспортните средства и пренасянето на суровините до определените за съхранение места 
(ръчно или полумеханизирано); транспортира суровините до местата за съхранение, използвайки 
ръчни колички, транспортни ленти или други средства за вътрешнозаводски транспорт; 
подрежда и съхранява суровините и допълнителни материали в складови помещения, 
осигурявайки правилното им разположение и достъпност; захранва и отвежда суровини, 
материали, полуфабрикати, готова продукция, отпадъци – ръчно или механизирано, при 
обслужване на технологичен процес. 
Подготовка на суровини и материали: извършва визуална проверка на суровините за 
наличие на замърсявания, повреди или отклонения във външния вид, които могат да повлияят на 
качеството на крайния продукт; извършва измервания на тегло, размер или консистенция на 
суровините, използвайки основни измервателни уреди или методи; сортира и почиства 
суровините от замърсявания, използвайки методи като измиване, пресяване или ръчно 
отстраняване на нежелани частици; извършва първична ръчна или полумеханизирана обработка 
на суровини, материали и полуфабрикати като разопаковане, смилане или други операции, 
подготвяйки ги за следващите етапи на преработка; подготвя (сглобява) потребителски и 
транспортни опаковки. 
Влагане на суровини в производството: под ръководство на технолог, по-опитни 
работници или ръководители участва в процесите на влагане на суровини в производството, като 
изпълнява конкретни задачи; наблюдава и зарежда машини и съоръжения, свързани с използване 
на суровини и спомагателни материали в производството. Влагането на суровини в машини и 
съоръжения се извършва под ръководство и не предполага обслужване на машината в цялостния 
ѝ смисъл. 
Хигиена и санитаризация: извършва почистване, миене и дезинфекция на площадки, 
складови помещения, дворни пространства, производствени и санитарно-битови помещения, 
както и на машини, апарати и съоръжения; разделно сортира и събира вторични суровини 
(вторични продукти) и отпадъчни материали. 
Разфасоване и опаковане: участва в разфасоването и опаковането на полуфабрикати и 
готова продукция; подготвя опаковъчните материали (бутилки, кенчета, кутии, кегове, галони, 
фолио, етикети, преформи и други ), като ги транспортира до съответните машини, работи с 
цифрови устройства (електронни везни, ръчни етикетиращи системи и др.) при маркиране на 
разфасовани материали и продукция.  
Намаляване на хранителните загуби (превенция на разхищението на хранителни ресурси): 
прилага принципи за ефективно използване на суровини и полуфабрикати с цел минимизиране 
на отпадъците по време на първичната обработка и съдейства за разделното събиране на 
отпадъци. 
Устойчиви практики: работи съобразно принципите на устойчивото производство, 
прилагайки практики за пестене на вода, енергия и други ресурси. 
Особености на професията за първа степен на квалификация: